**ОБЩИНСКА ИЗБИРАТЕЛНА КОМИСИЯ ЯМБОЛ**

**ПРОТОКОЛ**

**№ 19**

**На 15 октомври 2019 г. от 17,00 ч. се проведе заседание на Общинска избирателна комисия Ямбол при следния**

**Д н е в е н р е д:**

**1.** **Проект на решение относно сигнал от Каньо Канев и Красимир Стойчев, представители на инициативен комитет „Да спасим град Ямбол от Кмета“ за нарушение на ИК**

***Докладва : Яна Първанова***

**2. Входяща поща.**

**3. Разни**

**Присъстват:** **Станимир Иванов, Гюлшен Юсеинова, Мариана Гърдева, Ани Канева, Светла Кирилова, Яна Първанова, Стоян Дойчев, Драгомир Димитров, Миглена Кочинова, Невена Спасова, Младенка Николова**

**Отсъстват:** Екатерина Янева,Пенка Илиева

Заседанието бе открито в 17.00 ч. и бе водено от Станимир Иванов – Зам. председател на Общинската избирателна комисия - Ямбол.

**ЗАМ.ПРЕДСЕДАТЕЛЯТ СТАНИМИР ИВАНОВ**: Колеги, откривам днешното заседание на Общинска избирателна комисия. В зала присъстват 11 членове на комисията. Имаме нужния кворум. За отчитане на поименното гласуване предлагам Стоян Дойчев. Имате ли някакви други предложения или възражения? Моля, който е съгласен да гласува!

**ГЛАСУВАЛИ:** 11 членове на ОИК:

**ЗА** – **11**: Станимир Иванов, Гюлшен Юсеинова, Мариана Гърдева, Ани Канева, Светла Кирилова, Яна Първанова, Стоян Дойчев, Драгомир Димитров, Миглена Кочинова, Невена Спасова, Младенка Николова

**ПРОТИВ –** Няма.

**ЗАМ.ПРЕДСЕДАТЕЛЯТ СТАНИМИР ИВАНОВ:** Колеги, предлагам ви следния проект за дневен ред: първа точка - **Проект на решение относно сигнал от Каньо Канев и Красимир Стойчев, представители на инициативен комитет „Да спасим град Ямбол от Кмета“ за нарушение на ИК; втора точка - доклад по входяща поща и трета точка - разни**. Имате ли предложения или възражения по така предложения дневен ред?

**ЗАМ.ПРЕДСЕДАТЕЛЯТ СТАНИМИР ИВАНОВ:** Колеги, предлагам да преминем към разглеждането на точка първа от дневния ред - **Проект на решение относно сигнал от Каньо Канев и Красимир Стойчев, представители на инициативен комитет „Да спасим град Ямбол от Кмета“ за нарушение на ИК. Преди да дам думата на докладчика Яна Първанова, моля накратко да ни запознаете с констативните протоколи, които бяха изготвени след вчерашната проверка.**

**МЛАДЕНКА НИКОЛОВА: В 10.15 часа на 13.10.2019 г. Станимир Иванов и Младенка Николова посетихме офиса на независимия кандидат за кмет на община Ямбол Георги Славов и кандидатите за общински съветници от партия Българска нова демокрация, находящ се на площад „Освобождение“ № 1 и от представителите на горепосочените получихме плакат, брошура и флайер. В 10.30 часа тримата членове на комисията извършихме проверка на място, по улица „Граф Игнатиев“ от кръстовището с ул.“Търговска“ до бензиностанция „Петрол“, обходен път Юг от магазин „Практикер“ до КАТ-Ямбол, ул.“Търговска“ от КАТ-Ямбол до кръстовището с ул.“Граф Игнатиев“, оттам по ул. „Ген.Владимир Заимов“, ул.“Страхил“ до Община Ямбол и централна градска част – площад „Освобождение“.**

**Установихме следното: приложения към сигнала снимков материал съответства на установеното от комисията. Установени бяха няколко вида плакати, които съдържат всички реквизити на агитационен материал съгласно ИК. Те съдържаха призив да се гласува едновременно с №68 за кмет и с №2 за общински съветници. При това всяка една от тези кандидатури е издигната от различни независими един от друг инициативен комитет и партия. В част от тях липсваше посочен издател, а в други са посочени наименованието на кандидата за кмет като независим кандидат и наименованието на партия „Българска нова демокрация“, номинирала листата за общински съветници.**

**АНИ КАНЕВА: В 15.00 часа на 14.10.2019 г. извършихме проверка на място, като бяха обходени обстойно ж.к.„Златен рог“, „Крайречен булевард“, ул.“Димитър Благоев“, ул.“Жорж Папазов“ и ул.“Преслав“ в гр.Ямбол.**

**Установихме, че приложения към сигналите снимков материал съответства на установеното от комисията. Установихме, че плакатите се отнасят за независимия кандидат за кмет Георги Славов, тъй като същият е под №68 в бюлетината за кмет и на част от плакатите е налице портретна снимка на кандидата, като е изписано и името му, както се отнасят и за Политическа партия „Българска нова демокрация“, тъй като същата е под №2 в бюлетината за общински съветници и на част от плакатите са налице надписи с наименованието на партията и портретни снимки на кандидатите, като са изписани и имената им.**

**Всички плакати съдържат едновременно изписани цифрите 68 в бяло квадратче, зачертано с Х и надпис отстрани „за кмет“, както и цифрата 2 в бяло квадратче, зачертано с Х и надпис отстрани „за общински съветници“.**

**На всички плакати липсва изрично отбелязване от чие име се издават, като на част от тях фигурира само името на независимия кандидат Георги Славов, на друга част фигурират заедно името на независимия кандидат Георги Славов и наименованието на политическата партия „Българска нова демокрация“, а на трета част не фигурират никакви имена.**

**СТОЯН ДОЙЧЕВ: В 15.00 часа на 14.10.2019 г. извършихме проверка на място, като бяха обходени обстойно ул. „Атанас Кратунов“. Ул. „Пейо Яворов“, ул.“ Клокотница“,ул. „Оборище“,ул. „Галац“ ,ул.“Руен“, ул.“Битоля“ ,ул.“Индже Войвода“, ул. „6-ти септември“, находящи се в кв. „Каргон“и кв. „Васил Левски“в гр.Ямбол. Установеното от нас напълно се припокрива с установеното от останалите колеги. Агитационните материали са еднотипни и са разположени по протежението на големите улици в града.**

**СВЕТЛА КИРИЛОВА: С колегата Кочинова обходихме за времето от 14.40 до 15.10 ч. следния маршрут в гр.Ямбол: От кръстовището на ул.“Търговска“ и бул.“Граф Игнатиев“ при ОУ „Христо Смирненски“ в посока юг по бул.“Граф Игнатиев“ до бл.42 на ж.к. „Граф Игнатиев“, в междублоковото пространство на ж.к. „Граф Игнатиев“, след бл.42 до ЦДГ “Биляна“ и отново на бул.“Граф Игнатиев“ до магазин Лидл, по ул. „Надежда“ в ж.к.“Диана“ ,покрай ОУ „Любен Каравелов, по ул.“Милин камък“ към училище ПГ по земеделие „Христо Ботев“, по ул.“Търговска“ в посока КАТ в ж.к.“Хале“, и обратно до ОУ „Христо Смирненски“ и по ул.“Мраморно море“, като направихме снимки, приложени към представения от нас констативен протокол с входящ №92. Установихме разпространени агитационни материали, призоваващи да се гласува с №68 за кмет и №2 за общински съветници едновременно. В повечето от тях не се посочваше издател, други съдържаха името на независимия кандидат за кмет Георги Славов, а трети и наименованието на партия „Българска нова демокрация“, издигнала листа за общински съветници под №2 в бюлетината.**

**ЗАМ.ПРЕДСЕДАТЕЛЯТ СТАНИМИР ИВАНОВ:** Колеги, изслушахте констативните протоколи. Давам думата на колегата Първанова по точка първа от дневния ред.

**ЯНА ПЪРВАНОВА: Колеги, предлагам ви следния проект за решение относно:** сигнали от Каньо Канев и Красимир Стойчев, представители на инициативен комитет „Да спасим град Ямбол от Кмета“ за нарушения на ИК

В ОИК Ямбол са постъпили два сигнала от Каньо Канев и Красимир Стойчев, представители на инициативен комитет „Да спасим град Ямбол от Кмета“, с вх.№ 80 от 12.10.2019г. за нарушение на чл.183, ал.1 от ИК и вх. № 82 от 13.10.2019 г. за разпространяване на агитационни материали, обединяващи двама участници в изборите – независим кандидат за кмет Георги Славов, издигнат от инициативен комитет и партия „Българска нова демокрация“. В сигналите се твърди, че градът е „залят“ с неидентифицирани афиши, билбордове, листовки и други материали, призоваващи на месните избори да се гласува с номера 68 и 2, както и че намират за недопустимо независим кандидат и политическа партия, която не го е издигнала да участват заедно в предизборната кампания с общи агитационни материали. Приложен е снимков материал. След даване на указания по телефона бе входирано, под № 83/14.10 2019 г., писмо с информация за местонахождението на агитационните материали, предмет на сигналите.

За извършване на проверка по постъпилите сигнали, по резолюция на председателя на ОИК Ямбол, бяха сформирани комисии в състав: Станимир Иванов, Младенка Николова и Яна Първанова – по сигнала с вх.№80/12.10.2019 г. и Гюлшен Юсеинова, Ани Канева и Мариана Гърдева – по сигнала с вх.№82/13.10.2019 г. За подпомагане дейността на комисиите, с оглед териториалния обхват на сигнала, допълнително бяха сформирани три работни групи, които да посетят посочените в сигналите обекти.

На 13.10.2019 г. и 14.10.2019 г. бяха обходени всички, подробно описани в сигнала улици и жилищни квартали - ул.“Граф Игнатиев“, ж.к.“Граф Игнатиев“ /покрай хипермаркет „Славекс“, ЦДГ „Биляна“/, “Крайречен булевард“, ул.“Индже войвода“, ул.“Димитър Благоев“, ул.“Жорж Папазов“, ул.“Преслав“, ул.“Търговска“, ул.“Милин камък“, ул.“Надежда“ покрай ОУ „Любен Каравелов“, ул.“Мраморно море“, ж.к.“Диана“, ж.к.“Хале“, ж.к.“Златен рог“, ул.“6-ти септември“, ул.“Атанас Кратунов“, ул. “Ал.Зограф“, ул. “Оборище“, ул. “Руен“, ж.к. “Възраждане“. За извършените проверки бяха съставени констативни протоколи с вх. № 89, 90, 91 и 92/14.10.2019 г., към които е приложен и снимков материал.

Проверката установи, че по обходените улици са разположени агитационни материали на различни политически сили, включително и посочените в сигнала. Констатирано бе, че се касае за агитационни материали по смисъла на § 1, т.17 от ДР на ИК, тъй като на всеки от тях са отразени в квадратчета, зачертани с Х, номерата от бюлетината за кмет № 68 и от бюлетината за общински съветници № 2. Същите съдържат и надписа „Купуването и продаването на гласове е престъпление“. Установени бяха различни видове агитационни материали, призоваващи едновременно към гласуване с № 68 за избор на кмет на Ямбол и с №2 за общински съветници. Плакатите се отнасят за независимия кандидат за кмет Георги Славов, тъй като същият е под № 68 в бюлетината за кмет и на част от плакатите е налице портретна снимка на кандидата, като е изписано и името му, както се отнасят и за Политическа партия „Българска нова демокрация“, тъй като същата е под № 2 в бюлетината за общински съветници и на част от плакатите е изписано наименованието на партията, както и са налице портретни снимки на кандидатите, като са изписани и имената им. Всички плакати съдържат едновременно изписани цифрите 68 в бяло квадратче, зачертано с Х и надпис отстрани „за кмет“, както и цифрата 2 в бяло квадратче, зачертано с Х и надпис отстрани „за общински съветници“. На всички плакати липсва изрично отбелязване от чие име се издават, като на част от тях фигурира само името на независимия кандидат Георги Славов, на друга част фигурират заедно името на независимия кандидат Георги Славов и наименованието на политическата партия „Българска нова демокрация“, а на трета част не фигурират никакви имена.

Въз основа на гореизложеното, ОИК Ямбол приема за установено следното:

Сигналите са допустими, депозирани от лица с правен интерес. Разгледани по същество същите са основателни по следните съображения:

Съгласно текста на сигнала същият визира извършено нарушение на чл.183, ал.1 от ИК, чиято норма гласи, че „на всеки агитационен материал задължително се отбелязва от чие име се издава”. При извършената проверка се установиха различни видове агитационни материали, призоваващи едновременно към гласуване с № 68 за избор на кмет на Ямбол и с №2 за общински съветници. На всички плакати липсва изрично отбелязване от чие име се издават, като на част от тях фигурира само името на независимия кандидат Георги Славов, на друга част фигурират заедно името на независимия кандидат Георги Славов и наименованието на политическата партия „Българска нова демокрация“, без да става ясно от чие име се издават, а на трета част не фигурират никакви имена.

ОИК счита, че при така описаните обстоятелства и констатации по извършените проверки, в случая е налице нарушение на чл.183, ал.1, изр.2 от ИК.

От друга страна, текста на чл.157, ал.1 от ИК гласи, че „всеки независим кандидат, както и кандидат за кмет, образува самостоятелна кандидатска листа.“. Чл.413, ал.2 от ИК от своя страна предвижда, че кандидат за кмет може да бъде предложен за регистрация само от една партия, коалиция или инициативен комитет. Присъствието в един агитационен материал на независим кандидат, издигнат от инициативен комитет и Политическа партия, която не го е предложила, както и наличието на две различни кандидатски листи в един агитационен материал, а именно: кандидатска листа на независим кандидат за кмет под № 68 и кандидатска листа на партия „Българска нова демокрация“ за общински съветници под № 2, е недопустимо, тъй като е в противоречие с основни принципи на изборния кодекс, въвежда в заблуждение избирателите и накърнява добрите нрави, съгласно текста на чл.183, ал.4, изречение първо.

Предвид това, ОИК намира, че в случая е налице и нарушение по чл.183, ал.4, вр. чл.157, ал.1 и чл.413, ал.2 от ИК.

Предвид горното и на основание чл.87, ал.1, т.1 и т.22, чл.183, ал.1 изречение второ, чл.186, ал.1 от ИК, чл.183, ал.4, вр. чл.157, ал.1 и чл.413, ал.2 от ИК и т.17 от Решение № 794-МИ/27.08.2019 г. на ЦИК, Общинска избирателна комисия Ямбол

Р Е Ш И:

1.УСТАНОВЯВА извършено нарушение на изискванията на чл.183, ал.1, изречение второ от ИК и т.17 от Решение № 794-МИ/27.08.2019 г. на ЦИК в агитационни материали, изразяващо се в изготвяне, поставяне и разпространяване на агитационни материали за независим кандидат за кмет Георги Славов и партия „Българска нова демокрация“, които не съдържат задължителната информация от чие име се издават.

2.УСТАНОВЯВА извършено нарушение на изискванията на чл.183, ал.4, вр. чл.157, ал.1 и чл.413, ал.2 от ИК, изразяващо се в изготвяне, поставяне и разпространяване на агитационни материали, съдържащи едновременно агитация за гласуване за независим кандидат, издигнат от инициативен комитет и Политическа партия, която не го е предложила, респективно за гласуване за две различни кандидатски листи.

3.УКАЗВА на кмета на Община Ямбол да премахне и изземе незабавно агитационните материали за независим кандидат за кмет Георги Славов и партия „Българска нова демокрация“, разпространени в нарушение на Изборния кодекс и Решение № 794-МИ/27.08.2019 г. на ЦИК на територията на община Ямбол - ул.“Граф Игнатиев“, ж.к.“Граф Игнатиев“ /покрай хипермаркет „Славекс“, ЦДГ „Биляна“/, “Крайречен булевард“, ул.“Индже войвода“, ул.“Димитър Благоев“, ул.“Жорж Папазов“, ул.“Преслав“, ул.“Търговска“, ул.“Милин камък“, ул.“Надежда“ покрай ОУ „Любен Каравелов“, ул.“Мраморно море“, ж.к.“Диана“, ж.к.“Хале“, ж.к.“Златен рог“, ул.“6-ти септември“, ул.“Атанас Кратунов“, ул. “Ал.Зограф“, ул. “Оборище“, ул. “Руен“, ж.к. “Възраждане“.

4.Препис от решението да се изпрати на кмета на Община Ямбол за изпълнение след влизането му в сила.

Решението подлежи на оспорване пред ЦИК, по реда на чл.88 от Изборния кодекс, чрез Общинска избирателна комисия в община Ямбол.

**ЗАМ.ПРЕДСЕДАТЕЛЯТ СТАНИМИР ИВАНОВ: Колеги, има ли предложения за изменения, мнения или възражения към предложения проект? Колегата Димитров се заявява. Моля.**

**ДРАГОМИР ДИМИТРОВ: Колеги, няма текст от ИК, който да забранява две различни кандидатури да присъстват на един и същ агитационен материал.**

**СВЕТЛА КИРИЛОВА: Колега, налице е празнота в закона. По точка втора от проекта за решение сме извели по аналогия от цитираните членове. От тях е видно, че всеки независим кандидат образува самостоятелна кандидатска листа и не може да бъде включван в кандидатска листа на партия или коалиция. Освен това наличието на две кандидатури в един агитационен материал въвежда избирателите в заблуждение, което считаме, че е накърняване на добрите нрави.**

**ЗАМ.ПРЕДСЕДАТЕЛЯТ СТАНИМИР ИВАНОВ:** Колеги, има ли други желаещи да се изкажат? Няма. Предлагам да гласуваме. Който е съгласен с така предложения проект за решение, моля да гласува.

**СТОЯН ДОЙЧЕВ: ГЛАСУВАЛИ ЗА** – 11 членове: Станимир Иванов, Гюлшен Юсеинова, Мариана Гърдева, Ани Канева, Светла Кирилова, Яна Първанова, Стоян Дойчев, Драгомир Димитров, Миглена Кочинова, Невена Спасова, Младенка Николова

**ПРОТИВ: Няма.**

**ЗАМ.ПРЕДСЕДАТЕЛЯТ СТАНИМИР ИВАНОВ:** Решението се приема и е с № 87-МИ от 15.10.2019г.

**ЗАМ.ПРЕДСЕДАТЕЛЯТ СТАНИМИР ИВАНОВ:** Преминаваме към доклад на входящата поща. Давам **думата на Младенка Николова.**

**МЛАДЕНКА НИКОЛОВА:** Колеги, получихме заповед от Окръжна прокуратура Ямбол, с която се определят дежурни прокурори и съдебни служители за предизборния и изборния ден. Областна администрация ни изпрати график за предаване на изборните книжа, като ние сме определени за 23 октомври 2019г., 9.30 часа.

**ЗАМ.ПРЕДСЕДАТЕЛЯТ СТАНИМИР ИВАНОВ:** Колеги, влизаме в точка Разни. Някой желае ли да вземе думата? Няма желаещи. Закривам днешното заседание. Следващо заседание на 16.10.2019 г. от 17.00 часа.

Заседанието се закри в 17:40 часа на 15.10.2019г.

ЗАМ. ПРЕДСЕДАТЕЛ:

СТАНИМИР ИВАНОВ

СЕКРЕТАР:

 МАРИАНА ГЪРДЕВА